Alan Hatherly

Alan Hatherly (gebore 15 Maart 1996) is 'n Suid-Afrikaanse professionele bergfietsveldwedrendeelnemer. Hy het die bronsmedalje by die Olimpiese Somerspele in 2024 gewen en met 'n tyd van 1:26:33 geëindig.

Voorheen het hy aan die bergfiets- (cross-country) wedren by die Olimpiese Spele van 2016 deelgeneem. Hy het in die 26ste plek geëindig met 'n tyd van 1:42:03. Hy het gekwalifiseer om Suid-Afrika by die Olimpiese Somerspele 2020 te verteenwoordig en het die wedren in die 8ste plek voltooi met 'n tyd van 1:26:33.

In 2018 het Alan 'n bronsmedalje by die Statebondspele verower, en is daarna as die 2018 Onder-23 bergfietswêreldkampioen gekroon.

Vroeg in 2019 is aangekondig dat hy die Suid-Afrikaanse span, Team Spur, sal verlaat en vir 2019 vir die Specialized Factory-span sal ry. Hy het  sedert die 2021-seisoen na Cannondale Factory Racing verskuif.

Sedert 2023 het hy ook aan padfietsrenne deelgeneem en aangesluit by die UCI Continental-span EF Education–Nippo Development Team.

Op 1 September 2024 wen hy die Elite Wêreldtitel vir Veldwedrenne tydens die Wereldkampioenskappe te Pal Arinsal in Andorra.

 Verwysings 

Kategorie:Geboortes in 1996
Kategorie:Lewende mense
Kategorie:Suid-Afrikaanse fietsryers